**….. NAPIREND**

**Előterjesztés címe:**

**Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása – pályázat benyújtása**

**Testületi ülés dátuma:**

**2018. április 6.**

**Előterjesztő: Somogyi Béla polgármester**

**Készült: 2018. április 4.**

**Készítette: Szivósné Nagy Szilvia igazgatási csoportvezető**

**Döntés típusa: Nyilvános**

**Döntéshozatal: egyszerű szótöbbség**

**Döntés formája: határozat**

**Véleményező:**

**E L Ő T E R J E S Z T É S**

**Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása – pályázat benyújtása**

Tisztelt Képviselő-testület!

A Nemzetgazdasági Minisztérium pályázatot írt ki „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címmel.

A kiírás szerint – 2018. április 23-tól – **pályázni lehet**:

1. *önkormányzati tulajdonú belterületi utak szilárd burkolattal történő kiépítésére* – Itt már meglévő, önálló helyrajzi számmal jelölt utakkal lehet pályázni
2. *Önkormányzati tulajdonú belterületi utak szilárd burkolattal történő felújítására, korszerűsítésére*

**A támogatás mértéke**: Bugyi Nagyközség tekintetében: maximum 70 % (2016. évi adóerő képességhez igazodik)

minimum 20 millió forint – maximum 150 millió forint

A támogatás szempontjából **az építési, kivitelezési költségeken kívül elszámolható költségek még:** (Összes elszámolható költség 10%-ig)

* Előkészítési,tervezési költségek
* közbeszerzési eljárás lefolytatásának költségei
* műszaki ellenőri szolgáltatás – ez kötelező tevékenység
* projektmenedzsment
* tájékoztatás, nyilvánosság – ez kötelező tevékenység

**Önállóan nem támogatható, választható tevékenységek:**

* Az út tartozékainak és műtárgyainak felújítása, korszerűsítése, a szükséges csapadékvíz-elvezető vagy szikkasztó árkok kiépítése, forgalomtechnikai létesítmények (jelzőtáblák, útburkolati jelek, útszegély) megépítése
* Közterület-rendezés, zöldterület kiépítése, felújítása, fejlesztése (füvesítés, revitalizálás, faültetés)
* Autóbusz fordulók kialakítása, felújítása, kiépítése
* Közvilágítás kiépítése – engedéllyel rendelkező gyalogos átkelőhelyek kialakításához/

Javaslom, hogy a pályázatot a tavalyi év során elkészített Erzsébet királyné utca és az Ady Endre utca felújítására benyújtott pályázat alapján nyújtsuk be. A tavalyi év során a pályázatot bruttó 59.878.429 Ft. összköltséggel adtuk be, amit az árak változása miatt szükséges aktualizálni.

**Határozati javaslatok: …./2018.(IV.06. ) sz. K.t. határozat:**

Bugyi Nagyközség Önkormányzatának Képviselő-testülete hozzájárul, hogy az Önkormányzat pályázatot nyújtson be a Nemzetgazdasági Minisztérium „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címmel kiírt PM\_ONKORMUT\_2018 kódszámú pályázati kiírására.

*Felelős:* Somogyi Béla polgármester

Török anita pénzügyi vezető

*Határidő*: 2018. április 23.

**………./2018. (IV. 06.) KT. határozat**

Bugyi Nagyközség Önkormányzatának Képviselő-testülete pályázatot nyújt be a Nemzetgazdasági Minisztérium „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címmel kiírt PM\_ONKORMUT\_2018 kódszámú pályázati kiírására.

A pályázatot az alábbi utak felújítás szilárd burkolattal történő kiépítése estében nyújtja be:

Ady Endre utca (hrsz: 1123)

Erzsébet királyné utca (hrsz:166/2)

A pályázat összes költsége: bruttó ………………….. Ft.

A pályázat megvalósításához szükséges bruttó …………………….. Ft. összegű saját forrást az Önkormányzat a 2018. évi költségvetésében biztosítja.

A Képviselő-testület felhatalmazza Somogyi Béla polgármestert a pályázat benyújtásával kapcsolatos dokumentumok aláírására.

*Felelős:* Somogyi Béla polgármester

Török Anita pénzügyi vezető

*Határidő*: 2018. április 23.

**………./2018. (IV. 06.) KT. határozat**

Bugyi Nagyközség Önkormányzatának Képviselő-testülete a Nemzetgazdasági Minisztérium „Önkormányzati tulajdonú belterületi utak szilárd burkolattal történő kiépítésének, felújításának és korszerűsítésének támogatása gazdaságfejlesztési céllal Pest megye területén” címmel kiírt PM\_ONKORMUT\_2018 kódszámú pályázat elkészítésével a Pro Régió Nonprofit Kft-t …………………………. forintért bízza meg.

*Felelős:* Somogyi Béla polgármester

Török Anita pénzügyi vezető

*Határidő*: 2018. április 23.

Kérem előterjesztésem megvitatni, majd elfogadni szíveskedjenek!

Bugyi, 2018. április 4.

Somogyi Béla

polgármester